b'\n_START_ARTICLE_\nKalorija\n_START_PARAGRAPH_\nKalorija (cal)\xc2\xa0\xe2\x80\x93 nesisteminis darbo ir energijos matavimo vienetas, lygus 4,184 J (d\xc5\xbeaulio). 1 kalorija atitinka energij\xc4\x85, kurios reikia, norint vieno gramo vandens temperat\xc5\xabr\xc4\x85 pakelti 1 laipsniu Celsijaus. Termin\xc4\x85 1824\xc2\xa0m. suk\xc5\xabr\xc4\x97 pranc\xc5\xabzas Nikolas Clement.\n_START_SECTION_\nPoreikis\n_START_PARAGRAPH_\n\xc5\xbdmogaus organizmui reikalingas energijos kiekis priklauso nuo \xc5\xabgio, svorio, am\xc5\xbeiaus, lyties, aktyvumo lygio bei kit\xc5\xb3 faktori\xc5\xb3._NEWLINE_ Bazinei energijos apykaitai reikalinga 1500 kilokalorij\xc5\xb3. (20-30 kilokalorij\xc5\xb3 kilogramui k\xc5\xabno mas\xc4\x97s)_NEWLINE_Jei suvartojama daugiau ar ma\xc5\xbeiau kalorij\xc5\xb3, nei reikia, priaugama arba numetama svorio. 9000 kilokalorij\xc5\xb3 perteklius bus sukauptas kaip vienas kilogramas riebal\xc5\xb3. Riebal\xc5\xb3 kaupimas yra organizmo energijos taupymo b\xc5\xabdas. Prie\xc5\xa1ingai, jei sudeginama 9000 kilokalorij\xc5\xb3 daugiau, nei gaunama, (daugiau jud\xc4\x97dami ar ma\xc5\xbeiau valgydami), vien\xc4\x85 kilogram\xc4\x85 sukaupt\xc5\xb3 riebal\xc5\xb3 organizmas pavers energija, kad kompensuot\xc5\xb3 susidarius\xc4\xaf energijos deficit\xc4\x85._NEWLINE_Vidutinio aktyvumo suaug\xc4\x99s \xc5\xbemogus 55-65 proc. kalorij\xc5\xb3 tur\xc4\x97t\xc5\xb3 gauti i\xc5\xa1 angliavandeni\xc5\xb3, 20-25 proc.\xc2\xa0\xe2\x80\x93 i\xc5\xa1 baltym\xc5\xb3 ir tik 10-25 proc.\xc2\xa0\xe2\x80\x93 i\xc5\xa1 riebal\xc5\xb3.'